Porgandikook on üks nendest asjadest, mis on juba tükk aega mu kokkamise to-do list'is seisnud. Nüüd siis jõudsin selleni väga mõnusat teed pidi. Osalesime sõbrannaga Pärnus kohvikus Mahedik toimunud Ragne Värki õpitoas. Ja üheks maiuseks, mida seal kambakesi valmistasime, oli see sama porgandikook. Nüüd, kui pühad möödas ja 3 sellist kooki küpsetatud-söödud, julgen ka teistele soovitada. 3 asja, miks mulle see kook meeldib: 1) selle saab juba varem valmis teha ja väidetavalt peakski see just paar päeva seistes kõige mahlasema kuju võtma 2) seda on nii lihtne teha 3) ülilihtne, aga samas geniaalne kate, mis lihtsalt viib keele alla ja seda katet saab kasutada mistahes koogi peal. Igatahes mul hakkasid juba mõtted liikuma ja tõenäoliselt kohtuvad mu teised koogid selle kattega juba üsna pea. :) Soojad soovitused!